Stian Fedreheim

Stian Fedreheim (født 9. desember 2003) er en norsk skiskytter, som representerer Hernes Idrettslag.

Idrettskarriere

Sesongen 2018/19 
Fedreheim kom på tredjeplass på sprinten og femteplass på normaldistansen i Hovedlandsrennet i 2019. I april deltok han i Liatoppen skiskytterfestival i Ål, og vant der fellesstarten og kom på fjerdeplass på sprinten.

Sesongen 2019/20 
Fedreheim representerer Norge under Vinter-OL for ungdom 2020. Der kom han på femteplass på normaldistansen, med tre bom på de fire skytingene. Oleg Domitsjek fra Russland vant denne distansen. Fedreheim deltok også på sprinten, der han kom på 16.-plass, og han kom på tiendeplass på singel miksstafett, der han gikk sammen med Gunn Kristi Tvinnereim.

Det unge skiskyttertalentet hadde flere pallplasseringer i Norges Cup og under NM i klasse M17. Fedreheim endte som nr. 2 sammenlagt, kun bak vinnende Isak Frey, denne sesongen.

Referanser

Eksterne lenker 
 
  Profil hos Vinter-OL for ungdom 2020 

Norske skiskyttere
Deltakere under Vinter-OL for ungdom 2020